
Teitl yr Aseiniad: Adfyfyriwch yn feirniadol ar eich cynnydd addysgegol a amlygwyd trwy elfennau gofynnol y Pasbort Dysgu Proffesiynol, gan nodi maes penodol ar gyfer datblygiad proffesiynol a chyfiawnhau’r camau nesaf ar gyfer gwella.

	
	Targed
	Yr hyn rwyf wedi'i wneud yn yr aseiniad hwn...

	Targed 1
	*I brawf ddarllen a sicrhau cysondeb cywir wrth ddilyn cyfarwyddiadau’r canllawiau cyfeirnodi ar gyfer y pwyntiau a godir. (IEW)

	I weithio ar y targed yma, fe wnes i sicrhau fy mod yn darllen dros ganllawiau cyfeirnodi Harvard yn ogystal â phrawf ddarllen fy ngwaith tair o weithiau.

	Targed 2
	*I sicrhau clo sy’n crynhoi’r prif bwyntiau dysgu wrth edrych at y dyfodol (yn yr achos yma gallet wedi cyfeirio at y safonau proffesiynol). (IEW)

	Wedi cynnwys safonau proffesiynol yn fy niweddglo yn ogystal â chrynhoi’r prif bwyntiau.




Rhan 1: Pasbort Dysgu Proffesiynol
Pontio 2 Myfyrio
Cwrdd
	Tystiolaeth / Evidence
	Adfyfyrio / Reflect

	Yng nghanol Mis Tachwedd, fynychais gyfarfod electronig sesiwn Pontio 2 a deilodd o 9-4yh dros Microsoft teams ar fy nghluniadur. Roedd y cyfarfod yn cael ei gadeirio gan Carwen dirprwy arweinydd y rhwydwaith o Ysgol y Preseli sydd wedi’i leoli yng nghanol mynyddoedd bendigedig y Preseli yn y Gorllewin. Mynychodd myfyrwyr aelodau’r rhwydwaith sydd wedi’u osod mewn ysgolion cyfrwng Cymraeg cynradd ac uwchradd yng ngorllewin Cymru. Roedd yna tua 20 yn y cyfarfod. Tarddodd y cyfarfod wrth i ni drafod ein profiadau yn yr ysgolion a’r heriau mae’r cyfnod aneglur o covid 19 wedi’u greu. Seliwyd y sesiwn pontio 2 ar yr amrywiaeth o ddulliau asesu gall cael ei defnyddio wrth i ni addysgu.

	Braf oedd clywed oddi wrth weddill myfyrwyr y rhwydwaith a gweld eu hwynebau. Yn wahanol i aelodau arall o’r rhwydwaith, nid oedd unrhyw aelod arall wedi cael ei leoli yn yr un ysgol a fi felly nid oeddwn yn siŵr fy mod ar y trywydd iawn o ran addysgu. Er hynny, roeddwn wedi mwynhau gweld wynebau cyfarwydd dros Microsoft teams a chlywed am ei phrofiadau personol nhw. Cawsom wybodaeth fuddiol yn y cyflwyniad a trwy gydol y dydd oddi wrth Carwen. Er hyn, gan roeddwn wedi gorfod colli wythnos gyfan o leoliad oherwydd roedd yr uned yn ynysu nid oeddwn gyda llawer o bethau i’w ychwanegi at y sgwrs ”dechnegau asesu” gan ddim ond un wers roeddwn wedi eu haddysgu hyd yn hyn. Cyn i'r cyfarfod ddod i ben, sicrhaodd Carwen bod pawb yn deall yn union beth sydd yn ddisgwyliedig iddom ni i’w wneud dros y penwythnos nesaf sef, treialu dwy strategaeth asesu.



Profi
	Tystiolaeth / Evidence
	Adfyfyrio / Reflect


	Dros gyfnod o bythefnos fe wnes i dreialu 2 strategaeth dysgu. Yn ystod y bythefnos fe wnes i ddysgu 23 gwers a threialu dulliau gwahanol o gwestiynu ac adfyfyrio / meini prawf llwyddiant. 
Technegau cwestiynu a defnyddwyd:
· Pêl- fasged
· Meddwl-paru-rhannu drwy defnyddio byrddau gwyn a llais 
· Ffin lolipop i sicrhau bod pawb yn canolbwyntio gan fod y plant yn cael ei samplu ar hap i ateb cwestiynau. Yn ogystal, yn osgoi i mi i ofyn i'r plant MAT yn unig am atebion. 
· Newid man eistedd y plant ar y carped h.y., i eistedd mewn cylch adeg y diweddglo er mwyn sicrhau fy mod yn gallu gweld pawb ai mynegiannau gwynebol, corfforol a.y.b. 
· Cwestiynu’n fwy ymarferol yn y diweddglo h.y., defnyddio cardiau fflach a gem ar y bwrdd gwyn rhyngweithiol
Adfyfyrio / Meini prawf llwyddiant:
· Creu m.p.ll “Marcio Myrddin” fel grwpiau dysgu 
· Ffordd dda o gael adborth yn ôl yn seiliedig ar ei dealltwriaeth o’r pwnc addysgeg ar ôl wrando ar y cyflwyniad yn ogystal â’r hyn sydd yn ddisgwyliedig iddynt gyflawni yn ystod y wers.
· Hunan asesu ar dop tudalen pob gwaith er mwyn iddynt allu lleisio eu barn ar y dasg osodedig. 
	Wrth i mi fynd ati i addysgu a threialu’r strategaethau dysgu roeddwn yn dod yn fwy hyderus gan fod rhai dulliau yn gweithio’n well na'i gilydd. Er enghraifft, roedd defnyddio ffin lolipops i ddewis aelodau o’r dosbarth i ateb cwestiynau yn ddull a wnaeth weithio’n ardderchog. Caniateir bod y disgyblion i gyd yn canolbwyntio trwy’r amser gan roeddwn yn dewis aelodau ar hap i ateb y cwestiynau. Yn ogystal, roedd y dull yma yn atal y tuedd o mi i ofyn i’r plant MATh yn rheolaidd ac yn rhoi cyfle i ddisgyblion llai abl a thalentog ac efallai hyderus y dosbarth. 
Yn ychwanegol at hyn, roedd creu m.p.ll “marcio Myrddin” ar y cyd gyda’r grwpiau dysgu gwahanol yn ddull a weithiodd yn dda iawn. Roedd y disgyblion yn gwybod yn union beth oedd angen iddynt ei chyflawni yn y tasgau academaidd i gyflawni nod y wers.



Rhannu
	Tystiolaeth / Evidence
	Adfyfyrio / Reflect


	Ar ddydd Mercher 25.11.20, pythefnos ar ôl y cyfarfod blaenorol, roedd yn ddiwrnod rhannu ein profiadau dros gyfarfod Microsoft Teams. Fe gyflwynais y ddau ddull asesu fe wnes i dreiau dros y pythefnos diwethaf sef cwestiynu ac adfyfyrio. Fe wnes i eu cyflwyno dros gyflwyniad power point yn esbonio’n union y technegau a ddefnyddiais.

	Hyfryd oedd clywed dulliau asesu fy nghyfoedion a gafodd ei threialu yn ystod y bythefnos. Teimlaf fod y broses o rannu wedi bod yn fuddiol iawn wrth i mi ennyn gwybodaeth o sut mae myfyrwyr eraill yn y rhwydwaith yn addysgu. Roeddwn yn teimlo yn fwy hyderus ar ôl y cyfnod o rannu gan fy mod ar y trywydd iawn. Er hynny, efallai gall y myfyrwyr TAR cynradd ac uwchradd wedi cael eu rhannu oherwydd teimlaf fod y dulliau a defnyddi’r yn yr uwchradd ddim wir yn fuddiol na chwaith yn ddiliau gall athrawon cynradd ei defnyddio.






DGB/SKD
Llythrennedd / Llythrennedd
Tystiolaeth o ased? 
Yn ystod fy nghyfnod ym mlwyddyn 3 a 4 datblygais amryw o sgiliau llythrennedd drwy ddysgu gwersi Cymraeg a Saesneg i blant o alluoedd academaidd gwahanol. Er hynny, yn wahanol i fy mhrofiad yn y sylfaen nid yw Saesneg yn bwnc craidd i’w addysgu felly teimlais fy mod angen cynyddu fy hyder i ddysgu’r Saesneg drwy fynychu cwrs ‘The virtual classroom with James Clement’. Bwriad y cwrs yma oedd ehangu fy nealltwriaeth o addysg darllen a sut i ddefnyddio strategaethau penodol o fewn gwersi Saesneg i herio gallu pob disgybl. 
Yn ychwanegol, rwyf wedi bod yn defnyddio’r wefan ‘Cysill ar-lein’ sef rhaglen sy’n gwirio sillafu a gramadeg Cymraeg. Mae wedi dod yn duedd cyffredin i mi nawr i wirio’n holl daflennu gwaith ac e-byst proffesiynol fel cywirydd gwallau camsillafu, treiglo ac ati.
Ymhellach, mae’r brifysgol wedi bod yn cynnwys darlithoedd Cymraeg i bawb sydd wedi bod yn hynod o ddefnyddiol. Cynnwys y sesiynau yw mireinio ein Cymraeg er mwyn i ni fel darpar athrawon modelu’r iaith gywir gorau phosib wrth addysgu’r disgyblion. Wrth fynychu’r darlithoedd, awgryma’r darlithydd i ni lawr lwytho apiau Cymraeg a fydd yn ein helpu o ddydd i ddydd. Rwy’n defnyddio’r Ap geiriadur sy’n cynnwys geiriadur cyffredinol Cysgair, yn ogystal â'r geiriaduron terminoleg safonol ar gyfer ysgolion a cholegau addysg bellach yng Nghymru. Mae’r app wedi bod yn ddefnyddiol iawn gan fy mod wedi ei lwytho i’n ffon a’n ipad ac yn gallu cael mynediad hawdd i air Cymraeg yn sydyn.
Yn deillio o’r darlithoedd Cymraeg, cefais gyfle i ennill tystysgrif iaith sef cwrs sy’n cael ei rhedeg gan y Coleg Cymraeg Cenedlaethol i fireinio safon Cymraeg disgyblion ym mhrifysgolion Cymru. Mae’r cwrs wedi’u rhannu’n ddwy ran sy’n asesu safon lafar ac ysgrifenedig yn y Gymraeg. Rwyf wedi defnyddio amryw o bethau rwyf wedi dysgu hyn yn hyn yr ystafell ddosbarth yn enwedig wrth addysgu’r Gymraeg ym mlwyddyn 1 a 2 yn ogystal â 3 a 4.

Rhifedd / Numeracy
Tystiolaeth o ased? 
Mae mathemateg yn bwnc craidd ar draws y cwricwlwm i’r holl Gymry o 3 i 16 mlwydd oed. Oblegid hyn, er mwyn atgyfnerthu fy nealltwriaeth mathemateg gan nid wyf wedi ei astudio ers TGAU, dewisais fynychu cwrs ar-lein a gyhoeddwyd gan yr Open Univeristy o’r enw ‘Teaching Mathematics’. Tanlinellodd y cwrs yma nifer o agweddau mathemategol a rhifedd a bydd yn fuddiol wrth i mi addysgu yn y sylfaen neu yng nghyfnod allweddol dau. 
Yn ogystal â hyn, cyn cychwyn fy mhrofiad ym mlwyddyn 1 a 2 teimlaf fy mod eisiau atgoffa fy hunain o sgiliau mathemateg sylfaenol gan fod angen i mi fynd nol i dorri mathemateg nol i’w camau sylfaenol er mwyn eu haddysgu i’r disgyblion. Cefais lawer o gymorth oddi wrth wefannau ar-lein megis bbcbitesize, webinars mathemateg ar youtube gan ddefnyddio’r sianel “Reddy for Maths” ac yn olaf, teimlais fod Podcast “Corbett Màths” yn hynod o ddefnyddiol wrth iddynt gynnig hyfforddiant arbennig a oedd yn benodol i’r sylfaen a CA2.
https://www.youtube.com/channel/UCEKllOY2jDUw6lV7dPGR3hQ/videos
https://corbettmaths.com

Cymhwysedd Digidol  / Digital competence
Tystiolaeth o ased? 
Wrth ystyried y sgil trawsgwricwlaidd yma, er mai’r Fframwaith Cymhwysedd Digidol (FfCD) yw’r elfen gyntaf o’r cwricwlwm newydd i Gymru a gynigir i ysgolion, yn ystod y flwyddyn ddiwethaf mae pwysigrwydd sgiliau TGCh cyffredinol wedi bod yn eithriadol o bwysig i holl weithwyr syn ynghlwm ag addysg yn ogystal â’r disgyblion. Cymhwysedd digidol yw set o sgiliau, gwybodaeth ac agweddau sy’n hwyluso gallu defnyddio technolegau a systemau yn hyderus. Yn amlwg, mae’r sgil yma wedi bod yn ddefnyddiol iawn wrth i wlad addasu i ofynion y llywodraeth i weithio’n gyfunol o adref. Yn ystod fy nghyfnod yn PAP 1 rwyf wedi defnyddio’r cyfrifoldeb trawsgwricwlaidd gan ganolbwyntio ar sgiliau digidol mewn amrywiaeth eang o bynciau a sefyllfaoedd.
Yn gyntaf, tarddwyd y flwyddyn TAR tamaid yn wahanol i'r arfer wrth i fwyafrif o’r darlithoedd fod yn gydamserol neu’n anghydamserol dros Microsoft Teams, sef meddalwedd a oedd yn galluogi holl cohort darpar athrawon UWTSD i gyd ddysgu ar y cyd drwy liniadur. Yn ystod y bloc gyntaf o ddarlithoedd, dysgais sut i ddefnyddio amryw o apiau a theclynnau gwahanol i grybwyll gwybodaeth ac ati. Defnyddiais y cymorth digidol yma yn fy mhrofiad dysgu yn fy ysgol PAP 1 megis: (1) Fflip Grid; (2) Google Classroom; (3)Adobe Spark; (4) Microsoft Teams; ac, (5) HWB Cymru. 
Gan fod y wlad mewn cyfnod clo llym yn ystod fy ail brofiad addysgu yn ysgol PAP 1, roedd yr holl ddisgyblion yn dysgu o adref. Yn wyneb hyn, roedd rhaid i mi ddefnyddio HWB Cymru i osod gwaith i’r plant yn anghydamserol yn ogystal â dysgu sesiynau byw dros Google Meet. Er mwyn addasu a sicrhau bod anghenion pob plentyn yn cael eu cyfiawnhau, roedd angen i mi gyfieithu darnau gwaith o’r Gymraeg i’r Saesneg gan ddefnyddio Adobe Spark i blant o gartrefi uniaith Saesneg er mwyn i'r rhieni eu helpu. 
Er mwyn sicrhau fy mod yn gwybod yn union sut i ddefnyddio google meet fe fynychais hyfforddiant sesiwn min nos gan y brifysgol o dan arweiniad David Stacey a oedd yn fuddiol iawn a gynyddodd fy nealltwriaeth am agweddau Google Meet.  





Safonau/ Safonau

Profiad Proffesiynol Templed 1: Gludwch destun yma
Safon Addysgeg: Dylanwadu: Deilliannau dysgu a lles
Beth wnaethoch chi a pham?
Mae lles wedi dod yn bwnc pwysig iawn yn ein hysgolion sy’n adlewyrchiad efallai o’r gymdeithas rydym yn byw ynddi. Er hyn, mae cyfyngiadau Covid 19 wedi effeithio ar bob un ohonom ac mae'n darparu cymorth priodol yn fwyfwy pwysig nag erioed yn ei ysgolion. Er mwyn cynyddu fy nealltwriaeth o strategaethau lles mewn sefydliad addysgol fe wnes i astudio’n fanwl yr adroddiad ‘Cadernid Meddwl’ a gafodd ei lansio gan Gynulliad Cenedlaethol Cymru i bwyllgor plant, pobl ifanc ac Addysg a chafodd ei gyhoeddi yn 2018. Yn deillio o’r adroddiad Cadernid Meddwl, chefais lawer o gymorth gan wylio cyfarfodydd Cyngor Sir Gaerfyrddin yn trafod am strategaethau iechyd a lles i’w annog mewn ysgolion ar youtube “Wellbeing in Wales: Rhoi strategaethau ar waith: Darparu iechyd a llesiant yn Sir Gaerfyrddin”. Drwy ehangu ar fy nealltwriaeth o les ymhlith plant a phobl ifanc, dyfnhawyd dealltwriaeth “deilliannau dysgu a lles” gan “dylanwadu ar yr addysgeg” sydd yn un o’r safonau cenedlaethol (Llywodraeth Cymru, 2019).Cefais y cyfle i gynnal sesiynau iechyd a lles yn y cyfnod sylfaen gan ddefnyddio strategaethau megis “Pasio’r wen” a “Creu cadwyn cyfeillgarwch”. Teimlaf fy mod wedi ymrwymo i godi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.
[bookmark: _GoBack]Manteisiwyd ar y cyfle i fynychi gwrs hyfforddiant ‘Thrive’ a oedd yn seiliedig i gynyddu dealltwriaeth ddarpar athrawon i gefnogi dysgwyr yn emosiynol. Drwy fynychu'r cwrs yma roedd yn gyfle arbennig i ddatblygu'n broffesiynol syn dystiolaeth i'r llinyn “dysgu proffesiynol parhaus” o’r safonau cenedlaethol Dysgu proffesiynol (Llywodraeth Cymru, 2019). Prif ffocws y sesiwn oedd ehangu ein dealltwriaeth am iechyd a lles meddyliol plant a phobl ifanc sydd yn cael ei addysgu mewn ysgolion. Dysgais am y pwysigrwydd o ystyried rhwydweithiau a chymunedau proffesiynol ac i ddeall cyfraniad gwaith ymchwil yn y maes seicoleg yn y gweithle addysg. Yn ogystal, pwysleisiodd y cwrs ar bwysigrwydd o gydweithio gyda phroffesiynau eraill pan mae agweddau o ofid yn cael ei godi mewn ysgolion pan mae iechyd a lles y disgyblion yn cael ei herio. Mae’r elfen o gydweithio ag aelodau eraill yn y gweithle addysg e.e., seicolegwyr addysg, CAMHS a.y.b., yn dystiolaeth a all cyfeirio ar y llinyn “gweithio gyda chydweithwyr yn yr ysgol” er mwyn sicrhau ein bod yn cael effaith gadarnhaol ar y disgyblion drwy ddefnyddio’r arbenigwyr perthnasol pan fod angen. Drwy fynychu'r cwrs yma, mae'n cysylltu i'r diben "galluogi plant a phobl ifanc Cymru i fod yn iach ac yn Hyderus drwy fod yn barod i fyw bywyd gan wireddu eu dyheadau fel aelodau gwerthfawr o'r gymdeithas" (Donaldson, 2015).
Beth rydych chi wedi’i ddysgu?
Rwyf wedi dysgu pwysigrwydd o sicrhau fy mod yn ymwybodol o sut i drafod elfennau o achosion peryg iechyd a lles efo disgyblion. Drwy fynychu'r cwrs fe ddysgais sut i ganfod gwybodaeth angenrheidiol gan beidio â herio cwestiynau a chwaith ei promptio am atebion gan ei bod wedi pwysleisio ar bwysigrwydd o "wrando ar ddysgwyr" syn enghraifft o’r llinyn dylanwadu ar yr addysgeg” (Llywodraeth Cymru, 2019). Braf oedd dysgu am y pwysigrwydd o barodrwydd athrawon i geisio gwrando ar farn y dysgwyr er mwyn gallu eu helpu. Yn ystod y cwrs, ddysgais fod dangos esiamplau o fodelu rôl i ddisgyblion yn ffordd weledol a trosglwyddadwy er mwyn iddynt i groesi’r bont o beryg. Mae arddangos modelu rôl yn ffordd arbennig o dangos welliannau o ran deilliannau i ddysgwyr ar ôl i athro geisio cyngor iddynt a bwriadu iddynt ei ddilyn. 
Beth nesaf?
Bwriadaf i fynychu fwy o gyrsiau sydd yn seiliedig ar wella fy nealltwriaeth ar iechyd meddwl plant a phobl ifanc. Rwy’n edrych ymlaen at roi'r theori a ddysgwyd yn y cwrs yma ar waith gyda'r nod o helpu'r disgyblion sydd mewn angen.

Profiad Proffesiynol Templed 2: Gludwch destun yma
Safon Addysgeg: Mireinio: Gwahaniaethu
Beth wnaethoch chi a pham?
Maen ffaith wybodus nid yw plant o’r un oedran yn debyg o ran ei galluoedd academaidd ac aeddfedrwydd emosiynol a cymdeithasol. Gellid hyn deillio o amryw o ffactorau megis yn economaidd, cymdeithasol neu broblemau meddygol. Oblegid hyn, nid yw ein Cymry yn cael eu haddysgu ar yr un lefel h.y., mae cynlluniau gwers wedi’u haddasu wrth wahaniaethu galluoedd plant i sicrhau bod pob plentyn yn gweithio o fewn eu galluoedd penodol yn ogystal â chael eu herio. Nid yw’r Cwricwlwm Newydd i Gymru wedi’i gynllunio ar gyfer “one lesson fits all” ac o ganlyniad i hyn, cyfrifoldeb athrawon yw gwahaniaethu galluoedd addysg disgyblion pan fod angen. Tanlinellir gwahaniaethu un o’r pedwar diben o sicrhau bod ein Cymry yn ddinasyddion “Uchelgeisiol a galluog, sy’n barod i ddysgu trwy gydol eu hoes”.
	Manteisiwyd ar gyfle i arddangos fy ngallu i wahaniaethu galluoedd academaidd y disgyblion ar draws fy nghyfnod yn PAP 1. Mae ‘gwahaniaethu’ yn un o linynnau ‘fireinio addysgeg’ o’r Safonau Cenedlaethol (Llywodraeth Cymru, 2019). Wrth fynd ati i wahaniaethu gwaith y disgyblion, roeddwn yn arddangos ehangder o ddyfnder o ddisgwyliadau ac arferion effeithiol ar draws y cwricwlwm. Ar ôl trafodaeth gyda fy mentor dosbarth, penderfynwyd gosod un o fy nhargedau adfyfyrio wythnosol yn seiliedig ar wahaniaethu. Roedd hyn felly’n gyfle euraidd i mi roi theori ar waith.  
Wrth darfu fy mhrofiad addysgu roedd rhaid i mi gaffael sut i wahaniaethu tasgau ar draws 30 o ddisgyblion blwyddyn un yn ogystal â 96 o blant blwyddyn 3 a 4 yn y cyfnod clo. Roedd disgyblion blwyddyn un wedi cael eu osod mewn tri grwp ffocws o fewn dosbarth yn ol eu galluoedd academaidd. Roeddwn ddigon ffodus o gael dysgu’r disgyblion wyneb i wyneb yn ystod fy nghyfnod ym mlwyddyn 1, ond oherwydd daeth y cyfnod clo, roedd fy mhrofiad yn flwyddyn 3 a 4 yn gyfunol ar ôl y Nadolig. Oherwydd hyn, roeddwn yn gwahaniaethu tri o weithiau ar draws blwyddyn 3 a 4. Roeddwn wedi gweld hyn yn anodd oherwydd nid oeddwn wedi cyfarfod y plant wyneb yn wyneb na chwaith wedi’u ddysgu mewn amgylchedd dosbarth naturiol. O ganlyniad o’r ‘profiadau dysgu cyfunol’ mae hyn yn bwrw’r enghraifft o linyn ‘hyrwyddo addysgeg’ o safonau Cenedlaethol wrth i mi ddefnyddio amryw helaeth o ddulliau addysgol (Llywodraeth Cymru, 2019).
	Er mwyn i mi ddeall yn union sut i wahaniaethu galluoedd disgyblion, ofynnais am gymorth oddi wrth fy mentoriaid ym mhob cyfnod gan edrych ar enghreifftiau o wahaniaethu ar draws y meysydd dysgu a phrofiad yn ogystal ag arsylwi gwersi’n cael ei addysgu. Teimlais fy mod wedi buddio o’r cyfle o ofyn am gymorth ac roedd hyn hefyd yn gyfle euraidd i ennill tystiolaeth i’r llinyn ‘ceisio cyngor a chymorth’ o’r safon genedlaethol cydweithredu (Llywodraeth Cymru, 2019).
Beth rydych chi wedi’i ddysgu?
O ganlyniad i'r profiad yma, dysgais fod gwahaniaethu tasgau yn eithriadol o bwysig i sicrhau llwyddiant plant i ddysgu ar ei lefel optimwm. Cyn dechrau fy mhrofiad addysgu cynradd roeddwn yn gwybod bod agwedd o wahaniaethu yn y sylfaen ond wedi synnu bod angen gwahaniaethu ar draws y MDaPh. Yn deillio o’r profiad yma teilaf fy mod wedi llwyddo caffael y sgil o wahaniaethu ar draws y MDaPh gan gyplysu mewn y 3 sgil trawsgwricwlaidd i’r cynlluniau gwers. Yn ogystal, roeddwn wedi derbyn adborth cadarnhaol yn fy nydd lyfr ac wedi cwblhau’r targed adfyfyrio wythnosol o wahaniaethu erbyn diwedd yr wythnos.
Beth nesaf?
Yn deillio o’r profiad yma, rwyf wedi ennill sgil hanfod i addysgu plant ar draws y cwricwlwm. Byddaf yn parhau gyda’r arfer o wahaniaethu yn barhaol er mwyn sicrhau bod plant yn cyrraedd ei lefel optimwn yn academaidd. Manteisiaf ar unrhyw hyfforddiant ychwanegol sydd yn bydoli ar yr elfen o wahaniaethu yn enwedig gan fod y cwricwlwm newydd i Gymru ar fin lansio. Ar y cyfan, mae datblygu’r llinyn o wahaniaethu wedi cynyddu fy hyder i addysgu disgyblion yn y sylfaen ac yn CA2.



Profiad Proffesiynol Templed 3: Gludwch destun yma
Safon Addysgeg: Hyrwyddo: Pedwar diben
Beth wnaethoch chi a pham?
Manteisiwyd ar y cyfle a gynigir gan yr ysgol a fynychais yn ystod PAP 1 i gymryd rhan mewn dwy sesiwn o hyfforddiant ar y Cwricwlwm newydd i Gymru (CNiG) a oedd yn cael ei chynnal gan ERW sef cynghrair o chwe awdurdod lleol sy'n darparu gwasanaethau gwella ysgolion (Donaldson, 2015). Arweiniwyd yr hyfforddiant gan Dr Huw Griffiths, sef un o arbenigwyr ERW yn y maes dysgu a phrofiad (MDaPh) Y Dyniaethau. Derbyniais amryw o wybodaeth fuddiol yn seiliedig ar MDaPh Y Dyniaethau sef cyfuniad o bynciau megis Hanes, Daearyddiaeth, Addysg Grefyddol, Gwleidyddiaeth a Chymdeithaseg. Roedd Dr Huw Griffiths yn cysylltu’r MDaPh yma gyda gwreiddiau’r cwricwlwm sef y pedwar diben.
	Drwy fynychu’r cyfarfod yma, roedd yn taro’r llinyn ‘pedwar diben i ddysgwyr’ sef un o linynnau’r safon genedlaethol llywodraeth Cymru o hyrwyddo’r addysgeg (Llywodraeth Cymru, 2019).  
	Roedd tasgau grŵp wedi’i osod yn ystod yr hyfforddiant er mwyn i ni ennyn dealltwriaeth ddyfnach am gynnwys y cwricwlwm. Yn ein grwpiau, wnaethom ymchwilio ymhellach i mewn i ba fedrau all yr ysgol eu datblygu er mwyn eu gosod yn fframwaith yr ysgol er mwyn sicrhau bod yr addysgeg yn tarddu o gynefin yr ysgol, sef Caerfyrddin. Wedi mynychu’r cyfarfod mae’n adlewyrchu’r llinyn ‘galluogi gwelliannau’ sy’n rhan o’r safon genedlaethol o gydweithredu. Yn benodol, fe waeth mynychu’r hyfforddiant cynyddu fy nealltwriaeth am y CNiG. Roedd hyn yn fuddiol iawn gan roedd gwella fy nealltwriaeth am y CNiG yn un o’n targedau adolygiad interim ar ôl lleoliad cyntaf PAP 1. Yn ail, roedd gweithio fel tîm yn elfen bwysig iawn o fy nghyfranogiad i’r hyfforddiant sy’n tanlinellu’r llinyn ‘gweithio gyda chyd weithwyr yn yr ysgol’ sy’n enghraifft o un o safonau cenedlaethol o gydweithredu (Llywodraeth Cymru, 2019).
Beth rydych chi wedi’i ddysgu?
Roeddwn wedi mwynhau mynychu’r hyfforddiant gan ERW yn seiliedig ar y MDaPh Y Dyniaethau. Braf oedd dysgu sut i gyd-ddysgu pynciau’r dyniaethau wrth i ni fynd ati i gynllunio ein gwersi yn y dyfodol. Dysgais fod yna 27 datganiad yn y CNiG, ond 5 yn benodol i’r Dyniaethau. Mae’r cwrs wedi atgyfnerthu fy nealltwriaeth o’r 4 diben yn ogystal â sut i addysgu gan ddechrau gan gynnwys o gynefinoedd penodol yr ysgolion. 

Beth nesaf?
Gan mai fy mhrif darged o fy mhrofiad addysgu cyntaf oedd cynyddu fy nealltwriaeth o’r CNiG, byddaf yn parhau i fynychu hyfforddiant ar y CNiG yn ogystal â dylunio pob gwers ar sail y pedwar diben.
Rhan 2: Adfyfyrio Beirniadol
2070
Cyflwyniad
Bwriad yr aseiniad yma yw nodi agwedd penodol o fy mhrofiad addysgu cyntaf (PAP 1) hoffwn ei fireinio ai ddatblygu ymhellach. Carw’n seilio’r aseiniad yma yn benodol at y safon ‘deilliannau dysgu a lles’ sy’n enghraifft o’r llinyn dylanwadu ar addysgeg o’r safonau cenedlaethol i ddarpar athrawon o Lywodraeth Cymru (Llywodraeth Cymru, 2019). Cyhoeddodd Cyngor Sir Gaerfyrddin ymgyrch ‘Wythnos Iechyd Meddwl’ ar ôl y Nadolig, ac o ganlyniad i’r ymgyrch yma, roedd hyn yn gyfle euraidd i mi ehangu ar fy mhrofiad addysgol a dealltwriaeth o’r Maes Dysgu a Phrofiad (MDaPh) Iechyd a Lles .
Gan fod y Cwricwlwm Newydd i Gymru (CNiG) ar fin tarddu, braf gweld bod un o wreiddiau’r cwricwlwm wedi’i lunio gyda’r pwyslais o fewnblethu iechyd meddwl ac emosiynol ar draws y cwricwlwm er mwyn magu’r agwedd iach ac hyderus o fyw (Donaldson, 2015). Mae’n ffaith wybodus fod lles yn fater sy’n grybwyll llawer o sylw yn ein system addysg yng Nghymru sy’n adlewyrchiad efallai o’r gymdeithas rydym yn byw ynddi. Er hyn, mae cyfyngiadau COVID-19 wedi cael effaith difrifol ar ein Cymry ifanc yn gymdeithasol, academaidd ac yn fwy pwysig nid ydynt wir yn gwybod effaith y cyfyngiadau llym ar ei stad seicolegol. Oblegid hyn, teimlaf fy mod eisiau datblygu’r MDaPh Iechyd a Lles ymhellach. Bwriad yr aseiniad yma yw adfyfyrio sut mae Iechyd Meddwl yn cael ei addysgu yn y cwricwlwm yng Nghymru ai adfyfyrio’n feirniadol drwy ystyried manteision, chyfyngiadau a chyfiawnhau camau penodol y byddaf yn eu gweithredu yn y dyfodol i fireinio'r agwedd yma o fy mhrofiad dysgu.

Trafodaeth Feirniadol ar yr Agwedd a Ddewiswyd
Gadewch i ni ddechrau gan danlinellu’r faith bod Iechyd Meddwl wedi cael fwy o sylw nag erioed yn y newyddion dros y blynyddoedd diwethaf. Nid yw hyn yn syndod wrth i ystadegau nodi bod 3 disgybl ym mhob ystafell ddosbarth yng Nghymru wedi’i ddiagnosio gyda chyflwr Iechyd Meddwl (Bush, 2020).  Yn ystod flwyddyn academaidd 2014/2015 fe anfonodd Ysgolion Lloegr dros 120,000 o blant a phobl ifanc i arbenigwyr Iechyd Meddwl megis CAMHS a gwasanaethau cwnsela (Webb, Ayers a Rosan, 2018). Ar gyfartaledd, mae 36% o bobl ifanc 16-25 mlwydd oed yn hunan niweidio ar ryw adeg o’i fywydau (Tibon a Cooper, 2016). Yn wyneb hyn, cyhoeddodd ymchwil mai hunanladdiad yw prif achos marwolaethau plant a phobl ifanc rhwng 5-19 mlwydd oed yng Nghymru (Samaritans, 2017). Er bod ymchwilwyr yn ceisio casglu data dilys i atgyfnerthu ystadegau difrifol o’r cynnydd mewn achosion Iechyd Meddwl ar draws y DU, gwarth ydy darganfod prin ymdrech llywodraeth y DU i geisio diogelu plant yn erbyn Iechyd Meddwl. Mae 17 mlynedd bellach ers i'r DU weinyddu astudiaeth genedlaethol gynhwysfawr a gyhoeddodd bod 8% o blant rhwng 5-10 mlwydd oed wedi cael eu ddiagnosio efo cyflwr Iechyd Meddwl. Er hynny mae’r ffigurau yma’n hollol ddyddiedig erbyn heddiw. (Ford, Goodman aMeltzer, 2004).  Yn deillio o hyn, esbonnir y rhan nesaf sut mae materion Iechyd Meddwl yn cael eu cydnabod yng Nghymru ac yn fy mhrofiad addysgu.
Diffinnir iechyd meddwl fel “state of wellbeing in which the individual realises his or her own abilities, can cope with the normal stresses of life, can work productively and fruitfully, and is able to make a contribution to his or her own community” (Jorm, 2020). Ceir amryw o wahanol fathau o salwch meddwl sy’n effeithio ar fodau dynol megis: (1) pryder; (2) iselder; (3) anhwylderau bwyta; ac (4) sgitsoffrenia. Wedi dweud hyn, ceir dryswch a stigma ynglŷn ag Iechyd Meddwl wrth i bobl ei chysylltu’n uniongyrchol gyda cyflyrau salwch meddwl. Mae achosion o Iechyd Meddwl neu drallod emosiynol yn effeithio ar fodau dynol ledled y byd wrth i ffactorau cymdeithasol ysgogi ymateb yn ein hymennydd ac yn addasu ein hymddygiadau a phrosesau feddwl.
Pwynt canolig i’w ystyried wrth drafod Iechyd Meddwl ymysg ein sefydliadau addysgol ydy sut mae’r llywodraeth yn cefnogi’r mater. Ugain mlynedd yn ôl tardodd ymgyrch ‘Ysgolion Iach’ ar draws y DU lle dilynwyd y rhagosodiad ar sail y gosodiad yma “Children need to be healthy to learn, and that children who learn well go on to become healthy adults” (Leger a Nutbeam, 2000). Er bod tystiolaeth gref yn adlewyrchu’r ffaith bod rhaid i blant a phobl ifanc fod yn gorfforol ac yn feddyliol iach i lwyddo’n academaidd, nid oedd addysgeg iechyd meddwl yn agos i'r cwricwlwm yn genedlaethol. Awgryma’r uchod fod yna wagle ynghlwm ag iechyd meddwl ymysg ein system addysg. Yn wyneb hyn, fe ysgrifennir Cwricwlwm Newydd i Gymru (CNiG) o dan arweiniad yr Athro Graham Donaldson sydd ar fin cael ei darddu’n 2022 sydd yn cynnwys Maes Dysgu a Phrofiad (MDaPh) newydd sbon yn addysgu’r Cymry am faterion sy’n glwm a Iechyd a Lles (Donaldson, 2015).  Cynigir y MDaPh Iechyd a Lles strwythur holistaidd  ar gyfer deall Iechyd a Lles gyda’r bwriad o ddatblygu gallu dysgwyr i wynebu heriau bywyd drwy gynnwys gwersi datblygiad corfforol, iechyd meddwl a lles emosiynol a chymdeithasol. Cydnabyddir y CNiG bod cysylltiad rhwng Iechyd a Lles a’r gallu i ddysgu’n llwyddiannus ar draws y cwricwlwm wrth dreiddio i bob agwedd o fywyd ysgol. Dadl debyg ac iawn mor bwysig i’w ystyried ydy adroddiad ‘Cadernid Meddwl’ a chafodd ei gyhoeddi yn 2018 gan Gynulliad Cenedlaethol Cymru. Tanlinellodd yr adroddiad bod yma wendidau eglur ynghlwm ag argaeledd chefnogaeth Iechyd Meddwl a lles emosiynol i blant a phobl ifanc Cymru drwy chydnabyddo'r angen o ddosranni ystod eang o staff arbenigol mewn sefydliadau addysgol megis: (1) Seicolegydd Addysg; (2) Gweithwyr Cymdeithasol; ac (3), CAMHS.
Dros y deg mlynedd diwethaf mae fwyfwy o ymchwil wedi ffocysu ar gynyddu dealltwriaeth o weithredu cymorth Iechyd Meddwl mewn ysgolion. Awgryma’r ymchwil  ‘A Whole School Approach to Mental Health’ bod yna pedwar parth i’w ystyried i sicrhau bod iechyd meddwl y plant mewn sefydliad ysgol yn cael ei chwrdd (Critchley et.al., 2018).  Y pedwar parth yw: (1) Llythrennedd Emosiynol a Meddylion; (2) Hyder wrth addysgu Iechyd Meddwl gan gynnwys siarad â disgyblion a rhieni; (3) Ymddygiad cefnogol gan staff ynglŷn ag iechyd meddwl a chysylltu â gwasanaethau cymunedol; ac (4), Amgylchedd addysgol cefnogol. Yn ogystal â sicrhau bod y pedwar parth yma’n cael ei chydnabod, dylid athrawon a staff gweinyddol yr ysgol datblygu ymddiriedolaeth gyda’r plant wrth iddynt deimlo’n gartrefol mewn amgylchedd diogel ysgol. Wrth werthuso’r ymchwil yma, nid ydy’r pedwar parth yma allan o gyrhaeddiad unrhyw ysgol, ac o ganlyniad, dyma darddid syml i wella safon Iechyd Meddwl mewn ysgolion.  
Er nad yw’r MDaPh Iechyd a Lles yn rhan or cwricwlwm tan 2022, sicrheais fy mod yn mewnblethu’r MDaPh yma i mewn i addysg y plant. Yn ystod fy nghyfnod addysgu cyntaf mewn Ysgol drefol yng Nghaerfyrddin, datblygais fy nealltwriaeth or MDaPh drwy fynychu amryw o wahanol hyfforddiant yn seiliedig ar Iechyd Meddwl megis: (1) Llythrennedd Emosiynol; (2) Rhaglen 30 diwrnod lles Jamie Peacock; (3) Ymwybyddiaeth Awtistiaeth; (4) ACE’s; ac (5) Lles Thrive.  Drwy fynychu’r cyrsiau yma, ehangais fy nealltwriaeth o strategaethau ac ymyraethau i ddiogelu plant yn ogystal ai haddysgu am Iechyd a Lles yn yr ystafell ddosbarth. Yn ystod fy nghyfnod yn PAP 1, treialais amryw o wahanol strategaethau i gyflwyno gweithgareddau Iechyd a Lles i mewn ir ystafell ddosbarth. Yn y cyfnod sylfaen, cyfunais weithgareddau Iechyd a Lles i mewn i amser cylch. Defnyddiais weithgareddau megis: (1) Pasio’r wen; (2) Cadwyn cyfeillgarwch; ac (3) Helfa drysor ditectifs emosiynau. Yn dilyn fy mhrofiad yn y sylfaen, roedd fy mhrofiad yn CA2 yn anghydamserol felly roedd rhaid i mi geisio cynllunio gweithgareddau cyfunol. Llwyddais wneud hyn drwy: (1) Cyflwyno theori emosiynol Paul Ekman fel her y diwrnod; (2) Creu coeden hapusrwydd; (3) Sesiynau ymarfer corff; ac (4), sesiynau lles galw mewn dros Google Classroom. Wrth hybu gweithgareddau sgwrsio ar lafar yn hyderus yn ein hystafelloedd dosbarth, mae'n annog plant i drafod ac i ddysgu am faterion Iechyd Meddwl (Anna, 1935).
Yn ystod PAP 1, llwyddais addysgu sesiynau ynghlwm a’r MDaPh Iechyd a Lles yn hyderus ac yn bwrpasol drwy adeiladu ar fy nealltwriaeth o’r pwnc drwy fynychu hyffroddiant. Serch hynny, nid yw’n ofyn hanfodol ar ddarpar athrawon i ymrwymo i mewn i gyrsiau ychwanegol gyda’r bwriad o gynyddu eu dealltwriaeth o Iechyd a Lles. Dywed Simon Blake sef prif swyddog gweithred ‘Cymorth Cyntaf Iechyd Meddwl Lloegr’, dylai’r hyfforddiant fod yn rhan gychwynnol orfodol i ddarpar athrawon (Morawska et al., 2012). Felly, i oroesi’r broblem yma, dylai hyfforddiant cymorth cyntaf Iechyd Meddwl fod yn elfen hanfodol i ddisgyblion TAR, yn ogystal ag i athrawon cymwysedig. 
System sydd yn ei le i helpu plant a phobl ifanc mewn ysgolion yw’r ‘ELSA Netowrk’. Maent yn gweithio’n gytûn efo awdurdodau lleol Cymru i ddarparu hyfforddiant llythrennedd emosiynol i athrawon, neu’n yn well byth, cynnig rôl gweithiwr ELSA mewn ysgolion sydd wedi’i hyfforddi i ddarparu cefnogaeth sgiliau emosiynol a chymdeithasol i blant. Wedi dweud hyn, oherwydd cyfuniadau cyllid, nid oes cynorthwyydd lles emosiynol yn bydoli ym mhob ysgol syn anfantais nid un unig i ddisgyblion yr ysgol ond hefyd i ddatblygu deallusrwydd staff yr ysgol yn y maes. Er hyn, gobeithio gwelwn fwy o alw am ELSA’s wrth i ysgolion ystyried pwysigrwydd y MDaPh Iechyd a Lles wrth i'r CNiG cael ei weithredu o Fis Medi, 2022.
Tra bod newid cadarnhaol i addysgeg Iechyd a Lles ar fin tarddu yn y CNiG, rhaid cyfaddef bod effaith Covid-19 wedi effeithio’n ddifrifol ar iechyd meddwl a lles ein Cymry. Wrth cydymffurfio efo canllawiau llym a neilltuwyd o Lywodraeth Cymru a oedd yn atal gweithwyr Iechyd Meddwl boed yn seicolegwyr addysg neu weithwyr cymorth ymddygiadol i gynnal unrhyw cyfarfod efo staff na chwaith ddisgyblion wyneb i wyneb mewn sefydliad addysgol,  methodd hyn cyrraedd gofynion aelodau o’r system addysg sy’n dibynnu ar y gweithwyr yma. Wedi dweud hyn, nid oedd modd ragdybio sgil effaith y canllawiau llym yma ar ein system addysg gan darodd y clefyd erchyll yma’r wlad yn sydyn iawn heb gyfle i osod strategaethau ymyrraeth mewn lle. 
Datblygwyd ‘Gwylan’ sef sefydliad sydd wedi’i leoli yn Sir Benfro rhaglen sy’n cyfuno arbenigedd athrawon, seicolegwyr ac arbenigwyr Ioga ynghyd gyda’r bwriad o ehangu dealltwriaeth gweithwyr a disgyblion sydd mewn sefydliad addysgol am faterion Iechyd Meddwl. Cynigir Gwylan dwy prif raglen i gynorthwyo materion iechyd a lles mewn ysgol. Yn gyntaf, mae’r rhaglen ‘saib a symud’ wedi’i dargedu tuag at ddisgyblion wrth iddynt ddefnyddio ymarferion Ioga sy’n para tair munud i ddatblygu ei sgiliau o reoli emosiynau dydd i ddydd. Mae Estyn wedi cymeradwyo’r dull yma wrth danlinellu’r ffaith ei fod yn rhaglen fuddiol iawn i ddatblygu a rheoli ymatebion ymddygiadol plant. Yn ail, mae Gwylan yn cynnig hyfforddiant ‘Llwyddiant Lles’ i athrawon. Mae’r hyfforddiant yma’n cael ei ddarparu dros fideo ac yn sgaffald i gynorthwyo athrawon i gynyddu ei dealltwriaeth am les a sut i weinyddu strategaethau hybu lles yn yr ystafell ddosbarth. Gyda hynny wedi ei ddweud, nid yw’r rhaglen yma’n bydoli mewn nifer o ysgolion ledled Cymru oherwydd mae rhaid prynu'r rhaglennu ac mae cyllid yn wendid enfawr sy’n atal buddsoddiad i mewn i ddarpariaeth a chefnogaeth iechyd meddwl yn ein hysgolion yng Nghymru. Yn deillio o hyn, mae’n ddyletswydd ar ein hawdurdodau lleol i ddarparu cyllid er mwyn gallu cynnwys y rhaglennu lles yma yn ein hysgolion. Er bod y CNiG wedi llenwi bwlch enfawr drwy gynnwys Iechyd Lles fel MDaPh unigol, dim ond megis dechrau mae’r cymorth Iechyd a Lles ac mae yna wagle enfawr i’w lenwi yn ein system haddysg yng Nghymru.

Casgliad
Wrth dynnu tua’r terfyn, ni ellir gwadu’r ffaith bod Iechyd a Lles wedi derbyn sedd gefn yn ein system addysg wrth ystyried yr hen gwricwlwm. Serch hynny, mae newid ar y gorwel wrth i'r CNiG cynnwys MDaPh Iechyd a Lles unigol sy’n cael eu haddysgu fel rhan annatod o addysgeg academaidd o Fis Medi, 2022. Er hynny, ni ellir anwybyddu’r ffaith bod hygyrchedd rhagennu Iechyd a Lles yn anfantais enfawr oherwydd y diffyg cyllid sydd yn cael ei fuddsoddi mewn i’n system addysg ni yng Nghymru. 
Yn ganlyniad i'r dadleuon a gwelwyd uchod, byddaf yn cymryd pob cyfle ac sydd ym mhosib i ehangu a fy nealltwriaeth o addysgu Iechyd a Lles yn fy mhrofiad addysg nesaf. Yn y dyfodol, ceisiaf wneud hyn drwy gynnig i’r ysgol i fuddsoddi i mewn i raglenni Gwylan os nad ydynt wedi yn barod, yn ogystal â mynychu cwrs Cymorth Cynaf Iechyd Meddwl. I gloi braf yw croesawi MDaPh Iechyd a Lles i mewn i'r CNiG ym Mis Medi 2022, a gobeithiaf arbenigo yn y maes ar ôl ennill fy nghymhwyster athro cymwys a sicrhau bod yr ysgol yn gweinyddu’r ethos a diwylliant sy’n hybu byw bywyd iach ac hyderus a chyflawni’r diben o’r CNiG (Donaldson, 2015).

